דבי מזר

דבורה "דבי" מזר (באנגלית: Deborah "Debi" Mazar; נולדה ב-12 באוגוסט 1964) היא שחקנית אמריקאית ממוצא יהודי. ידועה בזכות תפקידיה בסדרות "הפמליה" ו"פרקליטי אל איי" ובסרטים "טוקסידו", "רקורד חזק", "החבר'ה הטובים" ו"באטמן לנצח".
ביוגרפיה
מזר נולדה בג'מייקה, קווינס, ניו יורק, בתם של ננסי והארי מזר. אביה נולד ברפובליקה הסובייטית הסוציאליסטית הלטבית למשפחה יהודית. היא לא ידעה על מוצאו של אביה עד שנות העשרים לחייה, שכן הוא חונך כקתולי. הוריה של מזר ביטלו את נישואיהם זמן קצר לאחר שנולדה, והיא בילתה את ראשית חייה באפסטייט ניו יורק עם אמה. בנעוריה עברה ללונג איילנד, שם התגוררה עם הסנדקים שלה.

מזר עבדה בעבודות מזדמנות שונות, בין היתר מכרה תכשיטים בבית האופנה האיטלקי פיורוצ'י (אנ') עם לינדה רמון (אנ') וג'ואי אריאס, מאוחר יותר כאסיסטנטית רופא שיניים, ובתור סלקטורית במועדון הלילה שם הכירה את חברתה מדונה.

קריירת משחק
קולנוע
מזר התחילה את דרכה כשחקנית בסרט הפשע הביוגרפי של מרטין סקורסזה "החבר'ה הטובים" בתור סנדי, חברתו המסוממת של המאפיונר הנרי היל (ריי ליוטה) שמספקת לו סמים. בהמשך הופיעה במספר תפקידים קטנים בדרמה המוזיקלית-ביוגרפית של אוליבר סטון "הדלתות", בסרטה הראשון כבמאית של ג'ודי פוסטר, "איש קטן ושמו טייט", ובסרטיו של ספייק לי "קדחת הג'ונגל" ו"מלקולם אקס".

בתחילת שנות ה-90 שיחקה בקומדיות "קליעים מעל ברודוויי" של וודי אלן, "צעצועים", "אשתי רוצחת לשעבר" ו"בטהובן 2".

ב-1995 השתתפה מזר לצידה של דרו ברימור בשובר הקופות של ג'ואל שומאכר "באטמן לנצח", בתור העוזרת של דו-פרצוף (טומי לי ג'ונס); ושיחקה בתפקיד ראשי בקומדיית הנעורים "רקורד חזק".

בסוף שנות ה-90 התפרסמה מזר בקומדיה העצמאית הגאה "שום מקום", בסרט הטלוויזיה "דייוויד וליסה" לצד בריטני מרפי, ושיחקה בדרמה מועמדת שבעה פרסי האוסקר "המקור".

ב-2002 הופיעה בקומדיית האקשן "טוקסידו" בתור הסוכנת החשאית סטינה, ב-2004 במותחן הפשע "הנוסע", ב-2005 בקומדיית הפשע "בי קול" וב-2008 בקומדיה "הנשים".

בשנת 2014 שיחקה בדרמה הקומית "מצחיקה שכזאת" של הבמאי פיטר בוגדנוביץ', לצד ג'ניפר אניסטון, אוון וילסון וקתרין האן.

בשנת 2015 שבה לגלם את דמותה של שונה, בסרט "הפמליה" המבוססת על הסדרה. בשנת 2017 השתתפה בסרטו של וודי אלן "גלגל ענק".

ב-29 בספטמבר 2023 יצא הסרט "אומנות ההרג" (אנ') בכיכובה.

טלוויזיה
בתחילת שנות ה-90 שיחקה בסדרת הדרמה "מלחמות אזרחים" בתפקיד המזכירה המשפטית דניס לאנלו, וכשזו בוטלה חזרה על התפקיד גם בסדרת הדרמה המצליחה "פרקליטי אל איי", אליה הצטרפה בעונה השמינית.

בשנת 2004 התפרסמה מזר בעיקר בסדרה הקומית "הפמליה" ברשת HBO בתור שונה רוברטס, היחצ"נית של שחקן הקולנוע וינס צ'ייס (אדריאן גרנייה), אותה גילמה במשך שמונה עונות.

בשנת 2005 שיחקה בקומדיה "החיים עם פראן" בכיכובה של פראן דרשר ברשת The WB. שנה לאחר מכן, ב-2006 שבה לעונה השנייה.

בשנת 2015 החלה לשחק בקומדיית מצבים "יאנגר" בתפקיד: מגי, חברתה הלסבית של לייזה (סאטון פוסטר), ושותפתה לדירה. הסדרה שודרה ברשת TV Land ולאורך 7 עונות.

בשנת 2018 שיחקה בסדרת הטלוויזיה הספרדית "מדריד על האש", כשמזר מגלמת את השחקנית אווה גרדנר.

חיים אישיים
בשנת 1993, החלה מזר לצאת עם השחקן והקומיקאי פול רובנס למשך מספר שנים.

ב-16 במרץ 2002 היא נישאה לשף האיטלקי גבריאל קורקוס (אנ'), בטקס שניהלה אלן בורסטין. יש להם שתי בנות. החל משנת 2005, המשפחה מחלקת את זמנה בין ברוקלין לבית מהמאה ה-15 ליד פירנצה, איטליה, שניתן להם כמתנת חתונה על ידי הוריו של קורקוס.

בין השנים 2020–2021, בני הזוג ניהלו בית קפה בשם Tuscan Gun בשכונת וינדזור טראס (אנ') בברוקלין.

 פילמוגרפיה 
 קולנוע 
+שנהסרטתפקידהערות1981Downtown 81רקדנית במועדוןשוחרר רק בשנת 20001990החבר'ה הטוביםסנדי1991הדלתותנערת הויסקיקדחת הג'ונגלדניסאיש קטן ושמו טייטג'ינה1992In the SoupסוזיLove Is Like ThatדולורסInside Monkey Zetterlandדפניסינגלסברנדהמלקולם אקספגצעצועיםהאחות דבי1993אשתי רוצחת לשעברסוזןכסף זה לא הכל בחייםמוניקה רוסובטהובן 2רג'ינה1994קליעים מעל ברודווייויולט1995באטמן לנצח"ספייס"רקורד חזק (אנ')ג'יין1996Things I Never Told Youדיאןנערה מספר 6בחורה #39הפאב של השכונהקריסטלRed Ribbon Bluesדארסימשאיות בחללסינדי1997Meet Wally Sparksסנדי גאלושום מקום"קוזי"היא כל כך יפהג'ורג'יThe Deliתרזהקספר: הרוח בפעולהאנג'י ליונסTrouble on the Cornerאריקה רייס1998Frogs for SnakesסימוןהשליסהThere's No Fish Food in Heavenרוזי1999המקורדבי דה לוקה2000More Dogs Than BonesמאריHeld for Ransomריטה2001עשרה סיפורי אהבה זעירים"שש"2002טוקסידוהסוכנת סטינה2003Deceptionג'נט שטיינר2004הנוסעאישה צעירה ומקצועניתהיקום הקטן שליבוני2005בי קולמרלהאדמונדבעלת הבית2006האליביהבלשית ברייסכיפה אדומהאמא של כיפה2008A Beautiful Lifeסוזןהנשיםטניה2013לאבלייסדולי שארפReturn to Babylonגלוריה סוונסון2014מצחיקה שכזאתויקי2015הפמליהשונה רוברטס2017הנער היחיד בניו יורקאנהגלגל ענקאורחת ביום הולדת2021A Christmas Number Oneקולין פורטר2023אומנות ההרג (אנ')הקימונו2024Fiesta en la madriguera2025The Great Culinary Battle of Maltaאיזבלההנרדףאמורי אמריקנוTBAObject PermanenceקסנדרהDirty Finger Nails

 טלוויזיה 
+שנהסדרהתפקידהערות1991–1993Civil Warsדניס איאנילותפקיד ראשי (2 עונות); 36 פרקים1993–1994פרקליטי אל איידניס איאנילותפקיד ראשי (עונה 8); 22 פרקים1994Witch Huntמניקוריסטיתסרט טלוויזיה של HBO1995Burke's Lawרייצ'ל דייוויספרק: "Who Killed the Motor Car Maverick?"1997Temporarily Yoursדב דהאנג'לותפקיד ראשי; 6 פרקים1998עד למאפיהדבורה גראבאנוסרט טלוויזיה של NBCDavid and Lisaמגיסרט טלוויזיה של ABC1998–1999Workingליז טריקוליתפקיד ראשי (עונה 2); 17 פרקים1999משפחת תורנברינמייהדיבוב; פרק: "Darwin Plays the Palace"The Sissy Ducklingאמא ברווזהדיבוב; סרט טלוויזיה של HBOפרובידנסונדה ויקרס2 פרקים2000תתאפס על עצמךקייט האריספרק: "Saved"2000–2002That's Lifeג'קי אוג'ריידיתפקיד ראשי (2 עונות); 36 פרקים2002חבריםדוריןפרק: "The One Where Rachel Has a Baby: Part 1"2003–2004הרקיע השביעיקלי2 פרקים2003–2005All of Usאלכס8 פרקים2004הפרקליטיםג'יג'י קולי2 פרקיםCSI: מיאמירבקה בריגספרק: "Speed Kills"2004–2011הפמליהשונה רוברטס50 פרקים2005NYPD Blueמקסין אנונציאטופרק: "Lenny Scissorhands"2005–2006החיים עם פראןמריל4 פרקים2006הלוחשת לרוחותג'וזיפרק: "The Woman of His Dreams"בטילאה פלדמן2 פרקים2008ילדות שמנתדברהפרק: "Pilot"חוק וסדר: מדור מיוחדפגי ברנרדיפרק: "Babes"2009סוכן מחוקאיימיפרק: "Friends Like These"קאסלפולה האספרק: "When the Bough Breaks"רוקדים עם כוכביםמתמודדתמודחת רביעית; עונה 92010The Life & Times of Timרושלדיבוב; פרק: "Rodney Has a Wife?"הות'ורןדונה אלברגטיפרק: "Hidden Truths"ג'ונאסמונה קליין7 פרקים2011Good Vibesברברה "בבס" ברנדודיבוב; 12 פרקים2011–2015Extra Virginמנחהתוכנית בישול בערוץ האוכל; 4 עונות
גם מפיקה בפועל2012מליסה וג'ואיהארפר קוויןפרק: "The Knockout"שכחו אותי בבית 5ג'סיקהסרט טלוויזיה של FreeformHappily Divorcedג'ןפרק: "The Back-Up Fran"2015–2021יאנגרמגי אמאטותפקיד ראשי (7 עונות); 82 פרקים2016אלמנטריהבלשית קוסהפרק: "It Serves You Right"2017–2019האפי!איזבלה סקרמוצ'י6 פרקים2018משפחת סימפסוןמיני סיזלאקדיבוב; פרק: "King Leer"מדריד על האשאווה גרדנרתפקיד ראשי; 8 פרקים2020פאוורדודה דולורס2 פרקיםקייטי קיןעצמהפרק: "Chapter Twelve: Chain of Fools"At Home with Amy Sedarisג'ו ג'ו ג'ופרק: "First Dates"2021The Other Twoעצמהפרק: "Pat Connects with Her Fans"2022החמשושויהפאטי דייוויס5 פרקים2023City Islandליינידיבוב; פרק: "History"East New Yorkאן-מארי קוונלין3 פרקים2024גבירותיי בשחור (אנ')מגדהתפקיד ראשי; 6 פרקיםכאוסמדוזה6 פרקיםאמילי בפריזמרליןפרק: "All Roads Lead to Rome"שוטרים בדםאוולין רומנופרק: "Life Sentence"מיס פלאצ'י (אנ')לואלה פרסונס (אנ')מיני-סדרהTBAIris סדרה עתידית של Sky Max

 קישורים חיצוניים 



 הערות שוליים 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:קווינס: אישים
קטגוריה:שחקניות קולנוע וטלוויזיה יהודיות אמריקאיות
קטגוריה:שחקני קולנוע וטלוויזיה יהודים אמריקאים
קטגוריה:משתתפים בתוכניות מציאות אמריקאיות
קטגוריה:אמריקאים ממוצא יהודי-לטבי
קטגוריה:מתחרי רוקדים עם כוכבים (ארצות הברית)
קטגוריה:אמריקאיות שנולדו ב-1964
קטגוריה:אמריקאים שנולדו ב-1964